13. ΒΑΣΙΛΙΚΟΝ ΔΙΑΤΑΓΜΑ της 12 Μαΐου/17 Ιουν. 1950 Περί του τύπου και τρόπου εκδόσεως των βιβλιαρίων μαθητευομένων ναυτικών, φυλλαδίων ναυτικών και εργατών θαλάσσης και των αντιγράφων αυτών. Έχοντες υπ’ όψει: Την παρ. 4 του άρθρ. 8 του Νόμ. 721/1948 (Φ.Ε.Κ. 168 Α/1948) «περί απογραφής των μαθητευομένων ναυτικών, των ναυτικών και εργατών θαλάσσης κλπ.» ως και το άρθρ. 4 του Ν.Δ. 1274/1949 περί τροποποιήσεως και συμπληρώσεως διατάξεών τινων περί απογραφής Δωδεκανησίων ναυτικών (Φ.Ε.Κ. 292 Α/1949) ως και την υπ’ αριθ. 104/1950 σύμφωνον Γνωμοδότησιν του Συμβουλίου Επικρατείας προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-(Καθωρίζετο ο τύπος του βιβλιαρίου μαθητευομένου ναυτικού, του φυλλαδίου ναυτικού και του φυλλαδίου εργάτου θαλάσσης. Βλ. ήδη Β.Δ. 18/1970, κατωτ. αριθ. 19). Άρθρ.2.-1.(Καθορίζουσα τας λιμενικάς αρχάς, τας αρμοδίας δια την έκδοσιν των βιβλιαρίων μαθητευομένων ναυτικών και τροποποιηθείσα δια των Β.Δ. της 1/3 Μαρτ. 1951 και 17 Φεβρ./17 Μαρτ. 1955 κατηργήθη μετ’ αυτών δια του άρθρ. 2 Β.Δ. 113/1966, κατωτ. αριθ. 17). 2.Αρμοδία δια την έκδοσιν των φυλλαδίων ναυτικών είναι η Υπηρεσία Μητρώων (ΥΕΝ) Π.Ε.Θ.4ον) παρά τη οποία απογράφονται οι ναυτικοί κατ’ αύξοντα αριθμόν, ανεξαρτήτως της ναυτικής περιφερείας εις ην ανήκουσι. 3-4.(Κατηργήθησαν δια του άρθρ. 2 Β.Δ. 113/ 1966, κατωτ. αριθ. 17). Άρθρ.3.-( Ανεφέρετο εις το βιβλίον απογραφής των μαθητευομένων ναυτικών. Βλ. ήδη Β.Δ. 18/1970, κατωτ. αριθ. 19). Άρθρ.4.-1.Παρά τη Υπηρεσία Μητρώων (Υ .Ε.Ν.) Π.Ε.Θ.4ον)τηρείται ίδιον βιβλίον απογραφής των ναυτικών εν ω καταχωρίζονται κατ’ αύξοντα αριθμόν τα εκδιδόμενα φυλλάδια ναυτικών. 2.Εις το βιβλίον τούτο απογραφής αναγράφονται κατά σειράν ο αύξων αριθμός, η χρονολογία εκδόσεως του φυλλαδίου, το ονοματεπώνυμον του ναυτικού, το πατρώνυμον και μητρώνυμον αυτού, το έτος γεννήσεως, ο Δήμος ή η Κοινότης εις ην είναι εγγεγραμμένος, ο αριθμός Μητρώου αρρένων ή του Δημοτολογίου, αν πρόκειται περί θήλεος, ο αριθμός και το είδος του προγενεστέρου ναυτικού φυλλαδίου ή βιβλιαρίου μαθητευομένου ναυτικού, και η χρονολογία επιδόσεως τούτου. Εν ιδιαιτέρα στήλη επίσης καταχωρίζεται ο Νόμος (άρθρον, παράγραφος, εδάφιον) εν ω περιέχεται η διάταξις βάσει της οποίας απεγράφη ο περί ου πρόκειται ως ναυτικός. Άρθρ.5.-1.Παρ’ εκάστη απογραφούση τους εργάτας θαλάσσης Αρχή ως εν άρθρ. 2 παρ. 3 καθορίζονται τηρείται ίδιον βιβλίον απογραφής εργάτου Θαλάσσης εν ω καταχωρίζονται κατ’ αύξοντα αριθμόν τα εκδιδόμενα παρά ταύτης φυλλάδια εργατών Θαλάσσης. 2.Εις το βιβλίον απογραφής εργατών Θαλάσσης αναγράφονται κατά σειράν, ο αύξων αριθμός, η χρονολογία απογραφής, το ονοματεπώνυμον του απογραφέντος εργάτου Θαλάσσης, το πατρώνυμον και μητρώνυμον τούτου, το έτος γεννήσεως, ο Δήμος ή Κοινότης εις ην είναι εγγεγραμμένος, ο αύξων αριθμός Μητρώου αρρένων ή του Δημοτολογίου, εάν πρόκειται περί θήλεος, ο αριθμός και το είδος προγενεστέρου φυλλαδίου ή βιβλιαρίου και η χρονολογία επιδόσεως. Άρθρ.6-7.(Ανεφέροντο εις την έκδοσιν αντιγράφων ναυτικών φυλλαδίων κλπ. Ήδη βλ. Β.Δ. 18/1970, κατωτ. αριθ. 19). (Αντί των σελ. 409-422) Σελ. 409(α) Τεύχος 415 - Σελ. 17 Απογραφή Ναυτικών 19.Ε.β.12-13 49 19.Ε.β.13 Απογραφή Ναυτικών 50 Άρθρ.8.-1.Εν περιπτώσει απωλείας ή καταστροφής ή φθοράς ναυτικού φυλλαδίου εκδοθέντος βάσει των προϊσχυσάντων Νόμων, και μη αντικατασταθέντος δια φυλλαδίου ναυτικού, εάν α)Ο κάτοχος αυτού έχει συμπληρώσει την κατά τας διατάξεις του Νόμου απαιτουμένην Θαλασσίαν υπηρεσίαν προς απόκτησιν φυλλαδίου ναυτικού, δύναται να εκδοθή αυτώ φυλλάδιον ναυτικού κατά τα περί εκδόσεως φυλλαδίου ναυτικών οριζόμενα. β)Ο κάτοχος αυτού δεν έχει συμπληρώσει την προς εφοδιασμόν του δια φυλλαδίου ναυτικού απαιτουμένην Θαλασσίαν υπηρεσίαν εκδίδεται εις τούτον αντίγραφον ναυτικού φυλλαδίου ούτινος ο τύπος καθορίζεται εις την επομένην παράγραφον. 2.Το αντίγραφον ναυτικού φυλλαδίου είναι πανομοιότυπον προς το αντίγραφον βιβλιαρίου μαθητευομένου ναυτικού, ως τούτο καθορίζεται εν άρθρ. 7 παρ. 1 του παρόντος με τας εξής τροποποιήσεις. Εις τας σελ. 2 και 3 αυτού, επικολλώνται εφ’ ολοκλήρου των σελίδων έντυπα, φύλλα χάρτου λευκού χρώματος εν οις αναγράφονται, ο αύξων αριθμός και η ναυτική περιφέρεια, κάτωθεν αυτού η φράσις «Αντίγραφον Ναυτικού Φυλλαδίου» και κατωτέρω πάντα τα ατομικά στοιχεία του κατόχου του ναυτικού φυλλαδίου μετά της ημερομηνίας απογραφής του και ημερομηνίας εκδόσεως του αντιγράφου ναυτικού φυλλαδίου, εις την Ελληνικήν μεν εις την σελ. 3, εις την Αγγλικήν δε εις την σελ. 2. Εις τον αυτόν επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 